দ্বিতীয় দিন সম্মেলন শুরু হয় যথারীতি সকাল সাড়ে ১০টায়। প্রথম দিনের সম্মেলনে বাংলাদেশ ও ভারতের কবি-কথাসাহিত্যিক-প্রাবন্ধিকেরা উপস্থিত ছিলেন, দ্বিতীয় দিনে এসে সে-তালিকায় সংযুক্ত হন নেপালের কবি-সাহিত্যিকেরাও। সাহিত্যের এ-আয়োজনে তিন দেশের লেখকদের মিলনমেলা উপভোগ করার পাশাপাশি তাঁদের বক্তব্য শুনতে ওইদিন হাজারো সাহিত্যানুরাগীর ভিড় ছিল লক্ষণীয়। তিন দেশের সাহিত্যিকদের অংশগ্রহণে প্রাণবন্ত এক সাহিত্য সম্মেলন অনুষ্ঠিত হয়।